# Referat af Møde i Turnéteater.dk. tir. d. 24. jan. 2023 kl. 14.00 i Teater V.

Deltagere: Nikolaj Mineka, Lars Illum, Torben Dahl, Karen Margrethe Eriksen, Pelle Koppel, Peter Westphael, Jørgen Hvidtfelt

# Dagsorden

1. Godkendelse af dagsorden

*Dagsordenen blev godkendt med tilføjelsen ”Vejledninger” under ”Sager til behandling”*

1. Meddelelser fra formand samt bestyrelse

* *SLKS har d. 5/1-23 godkendt afrapportering for sæson 21/22*
* *Opdaterede vejledning for sæson 22-23 er nu lagt på hjemmesiden. Vejledninger for sæson 34-24 er under udarbejdelse.*

1. Budgetopfølgning: Oversigt pr. 4/1-23 udsendt d. 9/1-23

*IT-udgifterne tegner til at overskride budgettet. Besparelser på andre poster søges gennemført.*

1. Sager til behandling
   * Evaluering af kurateringsmøde d. 7/11-22 i Momentum

*Punkter som habilitetsproblemet, mere udførlig præsentation af de indstillede forestillinger samt afstemningsmetoden blev drøftet. Det blev besluttet at sætte punktet på det kommende bestyrelsesmøde.*

* + Status på bookinger i TN og GO

*Status blev gennemgået. Generelt er der et faldende salg i forhold til sæson 22-23, og 3 af de 22 valgte TN-forestillinger er trukket tilbage. Af de øvrige 19 mangler 4 endnu at nå de nødvendige 8 opførelser. Det blev besluttet at kontakte de 4 og meddele dem, at de får endnu en uge til at sikre det nødvendige antal opførelser.*

* + Evt. prioritering af genrer/internationale forestillinger i relation til tildeling af underskudsgaranti samt kriterier for tildeling af underskudsgaranti.

*Det blev besluttet, at følgende kriterier for tildeling af underskudsgaranti for sæson 24-25 vil være gældende: Max. 1 på scenen: normalt 10.000. Øvrige: 16.000. Bestyrelsen vil konkret tage stilling til, om nogle af de øvrige skal tildeles enten 24.000 eller 32.000 i underskudsgaranti.*

*Det blev besluttet at sikre, at bestyrelsen tidsmæssigt kan nå at tage stilling til fordelingen inden kurateringsmødet.*

* + Planlægning af medlemsmøde i juni (forslag: fredag d. 9. juni)

*Medlemsmødet vil blive afholdt i København fredag d. 9. juni kl. 13.00 (frokost)- 16.00 om muligt på Folketeatret.*

*Der vil blive rettet henvendelse til CPH Stage om muligheden for et arrangement i forlængelse af mødet.*

* + Vejledninger

*Der blev sat spørgsmålstegn ved, om Rabatstrukturmodellen og Roskildemodellen er de eneste muligheder i forbindelse med indberetning af forbrugt formidlingstilskud. Hovedparten af bestyrelsesmedlemmerne mente, at det forholdt sig således og vil forsøge at få det bekræftet i SLKS.*

1. Næste møde

*Næste møde vil blive afholdt i Århus (Katapult) torsdag d. 13. april kl. 13.00.*

*Dagsordenen vil bl.a. indeholde følgende punkter:*

*- drøftelse af kurateringsmødets form og struktur*

*- planlægning af medlemsmødets indhold*

*- 1. udkast til tidplan for kurateringsprocessen for 2024-2025*

1. Eventuelt.

*Der var intet under punktet Eventuelt.*

*Ref. JH 25-01-2023*